Ρακίτα Αχαΐας

Η Ρακίτα είναι οικιστική και παραθεριστική περιοχή στην ορεινή Αχαΐα, ευρισκόμενη στην Τοπική Κοινότητα Άνω Μαζαρακίου της Δημοτικής Ενότητας ΛεοντίουΗ Ρακίτα σχεδόν ταυτίζεται πλέον με το εποχιακά κατοικούμενο το καλοκαίρι Άνω Μαζαράκι. Βλ. Λουλούδης 2010, σελ. 334.Ο Μητροπολίτης Πατρών κ.κ. Χρυσόστομος επισκέφθηκε το εγκαταλελειμμένο χωριό Άνω Μαζαράκι Αχαΐας. thebest.gr. 17/09/2015. Ανακτήθηκε: 23/09/2016., χωρίς ωστόσο να διατηρεί την ιδιότητα του επίσημα αναγνωρισμένου οικισμού.

Τοποθεσία
Βρίσκεται χτισμένη σε οροπέδιο κοντά στο όρος Μπαρμπάς του ορεινού όγκου του Παναχαϊκού, σε υψόμετρο 1.130 μέτρων περίπουΒλ. Google Earth.. Στην περιοχή υπάρχουν δύο μικρές λίμνες, η λίμνη Βεργούρι και η ομώνυμη λίμνη Ρακίτα, καθώς και το ρέμα Τσίκιζα, που διατρέχει το οροπέδιοΗ Ρακίτα στον χάρτη. topoguide.gr. Ανακτήθηκε: 25/11/2017..

Ιστορία
Στη Ρακίτα γίνονται ανασκαφέςΣτο βορειότατο άκρο του οροπεδίου της Ρακίτας (Κοινότητα Λεοντίου), στο Παναχαϊκό όρος, κοντά στο ονομαστό θέρετρο της Αχαΐας, ανασκάπτεται από το 1979 υστερογεωμετρικός περίπτερος αψιδωτός ναός και ο αποθέτης του. Ο ναός έχει εξωτερικές διαστάσεις 35x11 μέτρα. Είναι αφιερωμένος στη θεά Άρτεμη. Η Άρτεμη κατέχει εξέχουσα θέση στο λατρευτικό πάνθεον των αρχαίων αχαϊκών πόλεων. Στην Πάτρα υπήρχε η λατρεία της Αρτέμιδος Τρικλαρίας, Αρτέμιδος Λιμνάτιδος, Αρτέμιδος Λαφρίας. Στην Αιγείρα υπήρχε η λατρεία της Αρτέμιδος Αγροτέρας. Στην Πελλήνη, η Άρτεμις Σωτείρα. Επίσης, στο Αίγιο, στους Λουσούς και στη Φελλόη υπήρχε η λατρεία της Αρτέμιδος. Το ιερό στη Ρακίτα βρίσκεται δίπλα στον αρχαίο δρόμο που οδηγεί από το Αίγιο προς την Αρκαδία μέσω Λεοντίου, Καλαβρύτων (Κύναιθας) και Λουσών. Βλ. Μαρία Τσονοπούλου, Τα ιερά της Αρτέμιδος στην Πελοπόννησο, Θεσσαλονίκη 2012, σελ. 23-29, 75-77. για την ανάδειξη ναού της Γεωμετρικής εποχής αφιερωμένος στη Θεά Αρτέμιδα«Ναός της Αρτέμιδος Αοντίας στη Ρακίτα του Παναχαϊκού», nikosnikolopoulos.gr. Ανακτήθηκε: 27/03/2016.Παπαδημητρίου 2000, σελ. 26-31.. Έχουν βρεθεί και λείψανα της μυκηναϊκής περιόδουΛουλούδης 2010, σελ. 334..

Επίσης, στον οικισμό βρίσκεται και ο ιστορικός ναός της Αγίας Παρασκευής, κτισμένος περίπου το 1700, όπου εκεί λειτουργήθηκαν οι Έλληνες υπό τον Θεόδωρο Κολοκοτρώνη λίγο πριν από την καθοριστικής σημασίας νικηφόρα μάχη με τον Ιμπραήμ στην περιοχής της ΚαυκαριάςΠαπαδημητρίου 2000, σελ. 86."Δελτίο Τύπου", nikosnikolopoulos.gr. Ανακτήθηκε: 13/02/2011.· Δίπλα του έχει κτιστεί τα τελευταία χρόνια και νέος ναός, έχει διαμορφωθεί ο χώρος ενώ έχει ανακαινιστεί εξωτερικά και ο παλιός ναός.

 Λοιπά στοιχεία 
Παλαιότερα, αλλά ακόμα και σήμερα σε μικρότερο βαθμό, χρησίμευε ως τόπος για την καλοκαιρινή βοσκή των αιγοπροβάτων από την περιοχή του Μαζαρακίου Πατρών.

Ρίζες από το Μαζαράκι και τη Ρακίτα έχει ο βουλευτής και πρώην υπουργός Νίκος Νικολόπουλος.

Τα τελευταία χρόνια, με την βελτίωση των τοπικών υποδομώνTo 2008 λ.χ. ασφαλτοστρώθηκε και δόθηκε σε χρήση ο δρόμος από (Άνω) Γολέμι προς Ρακίτα., η Ρακίτα έχει γίνει τόπος παραθερισμού με πολλές εξοχικές κατοικίες, και έχει παρατηρηθεί αύξηση του αριθμού των παραθεριστών από πολλές περιοχές της Αχαΐας, κυρίως όμως από την περιοχή των Πατρών και του Αιγίου. Από το 2013 κ.εξ. διεξάγεται κάθε Αύγουστο στην περιοχή το επονομαζόμενο VoukoliRock FestivalΕφημερίδα Η Πρωινή Γνώμη, φ. 22/08/2014, σελ. 14..

Φωτοθήκη

 Παραπομπές και υποσημειώσεις 

Πηγές
 Ιωάννης Δ. Παπαδημητρίου, Το Μαζαράκι των Πειρών και της Παναχαΐας και το Μαζαράκι των Πατρών και της Ωλενίας. Από 1600 π.Χ. μέχρι σήμερον, Πάτρα 2000, Δεύτερη Έκδοση
 Μαρία Τσονοπούλου, Τα ιερά της Αρτέμιδος στην Πελοπόννησο, Μεταπτυχιακή εργασία. Αριστοτέλειο Πανεπιστήμιο Θεσσαλονίκης/Φιλοσοφική Σχολή, Τμήμα Ιστορίας και Αρχαιολογίας, Θεσσαλονίκη 2012

 Βιβλιογραφία 



Κατηγορία:Χωριά της περιφερειακής ενότητας Αχαΐας
Κατηγορία:Κοινότητα Λεοντίου
Κατηγορία:Δήμος Ερυμάνθου